Apstiprināts ar Nacionālā kino centra

2016. gada 31. oktobra rīkojumu Nr.58

**2017. gada valsts budžeta līdzfinansējuma konkurss**

**ārvalstu filmu uzņemšanai Latvijā**

**NOLIKUMS**

1. **Vispārīgie jautājumi**
	1. Nolikums nosaka Nacionālā kino centra (turpmāk – Kino centrs) rīkotā 2017. gada valsts budžeta līdzfinansējuma konkursa ārvalstu filmu uzņemšanai (turpmāk – ražošanai) Latvijā (turpmāk – konkurss) norises un publiskā finansējuma piešķiršanas kārtību. Konkurss tiek rīkots, ievērojot Filmu likumu un Ministru kabineta 2013. gada 26. marta noteikumos Nr.163 “Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” (turpmāk – MK noteikumi Nr.163) noteikto kārtību.
	2. Konkursa mērķis ir piesaistīt ārvalstu finansējumu Latvijas filmu nozarei un citām nozarēm, **atbalstot ārvalstu filmu, t.sk. spēlfilmu, animācijas un dokumentālo filmu, kā arī televīzijas filmu, ražošanu Latvijā, kuru plānots īstenot laika posmā līdz 2017. gada 15. novembrim** (galējais filmas ražošanas pārskata iesniegšanas termiņš līdzfinansējuma saņemšanai).
	3. Ārvalsts filma šī nolikuma izpratnē ir filmas projekts, kas daļēji vai pilnībā tiek īstenots Latvijas teritorijā un kuru kā pakalpojumu (vai kā kopražojumu) realizē normatīvajos aktos noteiktajā kārtībā Kino centrā reģistrēts Latvijas filmu producents. Kopražojuma gadījumā Latvijas filmu producenta plānotais ieguldījums projektā nav lielāks par 20% no filmas kopējā budžeta.
	4. Konkursa kopējo finansējumu veido Kino centra plānotais 2017. gada valsts budžeta finansējums[[1]](#footnote-1) **858 013** ***euro*** (*Astoņi simti piecdesmit astoņi tūkstoši trīspadsmit euro*) apmērā. Līdzfinansējuma apmērs, ko var piešķirt viena projekta īstenošanai, nav ierobežots (nevar pārsniegt konkursa finansējumu).
	5. Iepazīties ar konkursa nolikumu var Kino centrā – Rīgā, Peitavas ielā 10 (tālr. 67358878) vai Kino centra mājaslapā **www.nkc.gov.lv**; kontaktpersona – Uldis Dimiševskis, tālr.: 67358862, e-pasts: uldis.dimisevskis@nkc.gov.lv.
	6. Līdzfinansējumu var apvienot ar cita veida publisko finansējumu filmas projektam (tai skaitā Kino centra un Valsts kultūrkapitāla piešķirto finansējumu filmu nozares projektu īstenošanai, kā arī Rīgas pilsētas pašvaldības līdzfinansējuma programmas „Rīgas filmu fonds” ietvaros piešķirto līdzfinansējumu), ja kopējais publiskais finansējums filmas projektam nepārsniedz 25% no filmas projekta kopējām attiecināmajām izmaksām Latvijā.
2. **Līdzfinansējuma piešķiršanas nosacījumi**
3. Projektu konkursam var iesniegt Latvijā reģistrēti komersanti, biedrības vai nodibinājumi, kuri Ministru kabineta 2010. gada 29. jūnija noteikumos Nr.586 „Filmu producentu reģistrācijas kārtība” noteiktajā kārtībā reģistrēti kā filmu producenti un kuri ar ārvalsts filmu producentu noslēguši līgumu par ārvalsts filmas uzņemšanu Latvijā.
4. Uz finansējumu nevar pretendēt, ja:
	1. projekta iesniedzējs vai ārvalsts producents pasludināts par maksātnespējīgu, atrodas likvidācijas procesā, tā saimnieciskā darbība ir apturēta vai pārtraukta, ir uzsākta tiesvedība par projekta iesniedzēja bankrotu;
	2. projekta iesniedzējam projekta iesniegšanas dienā ir nodokļu parādi un valsts sociālās apdrošināšanas obligāto iemaksu parādi;
	3. projekta iesniedzējs nav izpildījis saistības, kas izriet no iepriekš ar Kino centru noslēgtajiem finansēšanas līgumiem, t.sk. gada laikā pēc filmas, kura saņēmusi publisko finansējumu, pabeigšanas nav nodevis to Latvijas Nacionālajam arhīvam saskaņā ar Filmu likuma 4. panta 1.daļu;
	4. vairāk nekā 25% projekta iesniedzēja pamatkapitāla vai balsstiesību pieder valstij vai pašvaldībai, raidorganizācijai vai valsts vai pašvaldību kapitālsabiedrībām;
	5. projekta iesniedzējs vai ārvalsts producents uz konkursa projekta iesniegšanas dienu ir beidzis attiecīgās filmas ražošanu.
5. Līdzfinansējumu var piešķirt, ja projekts atbilst visiem sekojošiem nosacījumiem:
	1. filma pilnībā vai daļēji tiek ražota Latvijā;
	2. filmas ražošanā tiek izmantoti tādu fizisko vai juridisko personu pakalpojumi, kuras ir reģistrētas Latvijā;
	3. kopējās filmas projekta izmaksas (filmas kopējais budžets) spēlfilmām un animācijas filmām sasniedz vismaz 711 436 *euro*, bet dokumentālajām filmām – vismaz 142 287 *euro*;
	4. projekta iesniegšanas dienā ārvalsts producentam pieejamais finansējums saskaņā ar finansēšanas plānu ir vismaz 50% no kopējām filmas izmaksām.
6. Līdzfinansējumu nepiešķir pornogrāfisku filmu projektiem un tādu filmu projektiem, kas sludina reliģisko un rasu naidu, nepamatoti atspoguļo vardarbību, satur cilvēka cieņu pazemojošu propagandu vai izrāda necieņu pret Latvijas nacionālajām vērtībām vai Latvijas simboliem.

**III. Projekta sagatavošana un iesniegšana**

1. Projektu sagatavo datorrakstā **latviešu valodā** (filmas scenāriju var iesniegt arī angļu vai krievu valodās). Iesniedzot projektu papīra formā, tā lapām jābūt cauršūtām un sanumurētām.
2. Projekta saturs/ iesniedzamie dokumenti:
	1. aizpildīta un projekta iesniedzēja amatpersonas (vai īpaši tam pilnvarotas personas – tādā gadījumā jāiesniedz pilnvaras oriģināls vai apliecināta kopija) parakstīta projekta iesnieguma veidlapa (nolikuma 1.pielikums);
	2. nolikuma 2.pielikumā norādītie iesniedzamie dokumenti.
3. **Projektu iesniegšanas termiņš ir atvērts no konkursa izsludināšanas dienas līdz 2017. gada 29. septembrim plkst.12:00. Projekti iesniedzami ne agrāk kā 4 (četrus) mēnešus pirms to plānotās īstenošanas Latvijā.**
4. Projektu noteiktā termiņā iesniedz vienā no šādiem veidiem:
	1. **papīra formā 1 (vienā) eksemplārā**, kuru iesniedz personīgi Kino centrā Rīgā, Peitavas ielā 10 (tālr. 67358878) darba laikā (plkst.8:30-17:30) vai nosūta pa pastu uz minēto Kino centra adresi. Ja iesniedzējs nosūta projektu pa pastu, tas nodrošina projekta saņemšanu līdz nolikuma 13.punktā noteiktajam termiņam. Pēc norādītā termiņa pa pastu saņemtos piedāvājumus nepieņem un neatvērtus nosūta atpakaļ;
	2. **elektroniska dokumenta formā** atbilstoši normatīvajiem aktiem par elektronisko dokumentu noformēšanu (dokumentam jābūt parakstītam ar drošu elektronisko parakstu), kas tiek nosūtīts uz e-pasta adresi **nkc@nkc.gov.lv**.
5. Neatkarīgi no konkursa rezultātiem Kino centrs uzglabā elektroniska dokumenta formā iesniegto projektu, kā arī papīra formā iesniegtā projekta eksemplāru. Konkursā neatbalstīta projekta gadījumā eksemplārs tiek uzglabāts 5 (piecus) gadus no projekta iesniegšanas datuma.

**IV. Projektu vērtēšana**

1. Iesniegtos projektus vērtē Kino centrs un Kino centra izveidota ekspertu komisija (turpmāk – Komisija), kas darbojas saskaņā ar Kino centra apstiprinātu nolikumu. Komisijai ir tiesības projektu vērtēšanā pieaicināt speciālistus ar padomdevēja tiesībām, kuriem ir zināšanas vai darba iemaņas filmu nozarē un kuri nepārstāv projektu iesniedzēju intereses.
2. **Projektu izvērtēšana notiek reizi kalendārajā mēnesī pēc 1.datuma par iepriekšējā mēnesī iesniegtajiem projektiem.**
3. Kino centrs 20 dienu laikā pēc katra mēneša 1.datuma veic iesniegto projektu un projektu iesniedzēju vērtēšanu atbilstoši nolikuma 3.pielikumā norādītajiem administratīvās atbilstības vērtēšanas kritērijiem, lai pārbaudītu, vai projektu iesniedzēji un projekti atbilst noteiktajām prasībām un ir virzāmi tālākai izvērtēšanai:
	1. ja projekts vai projekta iesniedzējs neatbilst vismaz vienam no nolikuma 3.pielikumā minētajiem projekta iesniedzēja atbilstības kritērijiem vai vismaz vienam no nolikuma 3.pielikuma 2.1., 2.2. vai 2.5.apakšpunktā minētajiem projekta atbilstības kritērijiem, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu noslēgt līdzfinansējuma līgumu;
	2. ja projekts neatbilst 3.pielikuma 2.3. vai 2.4.apakšpunktā minētajiem projekta atbilstības kritērijiem, Kino centrs rakstiski pieprasa projekta iesniedzējam 10 darbadienu laikā precizēt projektu vai iesniegt papildus informāciju. Pieprasījumu nosūta pa pastu vai uz projekta iesniedzēja norādīto e-pasta adresi. Pēc pieprasītās informācijas saņemšanas Kino centrs projektu vērtē atkārtoti atbilstoši administratīvās atbilstības vērtēšanas kritērijiem. Ja pēc atkārtotas vērtēšanas projekts neatbilst nolikuma 3.pielikuma 2.3. vai 2.4.apakšpunktā minētajiem projekta atbilstības kritērijiem vai projekta iesniedzējs 10 darbadienu laikā pēc Kino centra pieprasījuma nosūtīšanas nepieciešamo papildu informāciju neiesniedz, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu noslēgt līdzfinansējuma līgumu.
4. Ja projekta iesniedzējs un projekts atbilst visiem administratīvās atbilstības vērtēšanas kritērijiem, projektu turpina izvērtēt Komisija atbilstoši nolikuma 4.pielikumā minētajiem projekta vērtēšanas kritērijiem, lai izvērtētu projekta kvalitāti saistībā ar konkursa mērķi.
5. Komisija sniedz Kino centra vadītājam atzinumu par līdzfinansējuma līguma noslēgšanu, norādot ieteicamo projekta līdzfinansējuma apmēru, vai par atteikumu noslēgt līdzfinansējuma līgumu. Sniedzot atzinumu par līdzfinansējuma līguma noslēgšanu, **Komisija ņem vērā nolikuma 6.punktā minēto nosacījumu par pieļaujamo publiskā finansējuma intensitāti filmas projektam, nepieciešamības gadījumā attiecīgi samazinot projektam piešķiramā līdzfinansējuma apmēru**.
6. Ja divi vai vairāki projekti saskaņā ar Komisijas vērtējumu ir ieguvuši vienādu punktu skaitu, Komisija, sniedzot atzinumu Kino centra vadītājam, pirmo prioritāti līdzfinansējuma līguma slēgšanā piešķir tam projektam, kas pretendē uz 25% līdzfinansējuma intensitāti un kurā iekļautas Latviju identificējošas norādes; otrā prioritāte – projektam, kas nolikuma 4.pielikuma projekta vērtēšanas kritēriju 2.punktā ieguvis augstāku vērtējumu.
7. Ievērojot Komisijas sniegto atzinumu, Kino centra vadītājs pieņem lēmumu par līdzfinansējuma līguma noslēgšanu[[2]](#footnote-2) vai par atteikumu noslēgt līdzfinansējuma līgumu, kuru paziņo projekta iesniedzējam. Tiesības noslēgt līdzfinansējuma līgumu (kamēr ir pietiekams projektu konkursam paredzētais līdzfinansējums) piešķir to projektu īstenošanai, kuri ieguvuši augstāku vērtējumu atbilstoši 4.pielikumā minētajiem kritērijiem. Paziņojumu par konkursa rezultātiem publicē Kino centra mājaslapā [www.nkc.gov.lv](http://www.nkc.gov.lv)**. Vienlaikus Kino centrs publicē informāciju par vēl pieejamo konkursa finansējumu.**
8. Gadījumā, ja konkursa finansējums tiek sadalīts vēl pirms šī nolikuma 13.punktā norādītā projektu iesniegšanas beigu termiņa (2017. gada 29. septembris), Kino centrs oficiālajā izdevumā “Latvijas Vēstnesis”, kā arī savā mājaslapā [www.nkc.gov.lv](http://www.nkc.gov.lv) publicē paziņojumu par konkursa pārtraukšanu.

**V. Līdzfinansējuma līguma noslēgšana**

1. Divu mēnešu laikā pēc lēmuma pieņemšanas par līdzfinansējuma līguma noslēgšanu, bet ne ātrāk kā stājies spēkā likums “Par valsts budžetu 2017. gadam”, Kino centrs un projekta iesniedzējs noslēdz līdzfinansējuma līgumu. Kino centrs pieprasa no projekta iesniedzēja līdzfinansējuma līguma sagatavošanai nepieciešamos dokumentus (piemēram, attiecināmo izmaksu detalizētu uzskaitījumu, filmas projekta īstenošanas darbu grafikus un citus dokumentus).
2. Ja noteiktajā termiņā līdzfinansējuma līgums netiek noslēgts projekta iesniedzēja vainas dēļ, Kino centra vadītājs atceļ lēmumu par līdzfinansējuma līguma noslēgšanu ar projekta iesniedzēju un Kino centram ir tiesības izsludināt jaunu konkursu.
3. **Attiecināmās un neattiecināmās izmaksas**
4. Par attiecināmajām (līdzfinansējamām) tiek noteiktas izmaksas, kas atbilst šādiem kritērijiem:
	1. ir veiktas laika posmā no līdzfinansējuma līguma noslēgšanas dienas līdz līdzfinansējuma līguma noteiktajam atskaites iesniegšanas termiņam, izņemot, ja līgumā nav noteikts citādi;
	2. ir izlietotas Latvijā;
	3. ir tieši un nepastarpināti saistītas ar filmas ražošanas procesu saskaņā ar Latvijā veicamo ražošanas darbu kalendāro plānu (*tikai, ja* *izmaksas ir veiktas nepastarpināti šā nolikuma 26.4.punktā norādīto pakalpojumu sniedzējiem un/vai preču piegādātājiem, būvdarbu veicējiem, ar to saprotot, ka starpniecības pakalpojumi nav attiecināmi*).
	4. ir tieši saistītas ar šādām vajadzībām:
		1. filmas ražošanas nodrošināšanai nepieciešamā administratīvā un profesionālā personāla izmaksas, tehnikas īre un pakalpojumi;
		2. transporta pakalpojumi un degviela;
		3. ar filmas ražošanu saistīti celtniecības pakalpojumi;
		4. viesnīcu un citi ar izmitināšanu saistīti pakalpojumi;
		5. ēdināšanas pakalpojumi (tikai, ja *piesaistīts ēdināšanas pakalpojumu sniedzējs*);
		6. apsardzes pakalpojumi;
		7. telekomunikāciju pakalpojumi;
		8. komunālo un sabiedrisko dienestu pakalpojumi;
		9. tādu preču un materiālu iegāde, kuri nepieciešami filmas ražošanas procesā un kuru cena nepārsniedz 213[[3]](#footnote-3) *euro* bez pievienotās vērtības nodokļa (PVN) (*tādu preču un materiālu iegāde, kuru vērtība pārsniedz 213 euro bez PVN, iegādes izmaksas attiecināmas izņēmuma gadījumos, līdzfinansējuma saņēmējam detalizēti pamatojot to iegādes nepieciešamību)*;
		10. skaņas apstrādes, vizuālie (tēlu, animācijas un specefektu veidošana, scenogrāfija), muzikālie un citi ar filmas ražošanu tieši saistīti mākslinieciskie un tehnoloģiskie pakalpojumi;
		11. filmas ražošanai nepieciešamā kustamā un nekustamā īpašuma nomas vai īres izmaksas;
		12. administratīvie pakalpojumi – juridiskie, grāmatvedības un tulkošanas pakalpojumi, personāla atlase, izņemot nolikuma 30.2.apakšpunktā minētās izmaksas par zvērināta revidenta vai zvērinātu revidentu komercsabiedrības pakalpojumiem;
		13. honorāri aktieriem un masu skatu dalībniekiem, kuri piedalījušies filmas veidošanā un kuru dzīvesvieta deklarēta Latvijā.
5. Pakalpojumu sniedzējiem, kas sniedz ar nolikuma 26.punktā minētajām izmaksām saistītos pakalpojumus, jābūt reģistrētiem Latvijā un komercdarbība attiecīgās filmas projekta ietvaros jāveic Latvijas teritorijā.
6. Par neattiecināmajām izmaksām tiek noteiktas izmaksas, kas:
	1. neatbilst nolikuma 26. un 27.punktā minētajām prasībām;
	2. nav noteiktas Kino centra un līdzfinansējuma saņēmēja noslēgtajā līdzfinansējuma līgumā vai nav nepieciešamas filmas ražošanas īstenošanai;
	3. veiktas, pārkāpjot normatīvo aktu prasības, tai skaitā attiecībā uz nodokļu nomaksu un skaidras naudas darījumiem; nav uzskaitītas grāmatvedības reģistros, nav identificējamas un pierādāmas, kā arī, ja līdzfinansējuma saņēmējs nevar tās apliecināt ar nolikuma 30.punktā minētajiem dokumentiem.
7. Par neattiecināmajām izmaksām var tikt noteiktas izmaksas, kas:
	1. pārskaitītas tādu pakalpojumu sniedzējiem (preču piegādātājiem, būvdarbu veicējiem), kuriem attiecīgo pakalpojumu sniegšana (preču piegāde, būvdarbu veikšana) Uzņēmumu reģistrā un/vai Valsts ieņēmumu dienestā nav reģistrēta kā pamatdarbības veids;
	2. pārskaitītas ar līdzfinansējuma saņēmēju saistītām personām likuma „Par nodokļiem un nodevām” izpratnē.
8. **Attiecināmo izmaksu atzīšana un līdzfinansējuma izmaksāšana**
9. Līdzfinansējuma saņēmējs trīs mēnešu laikā pēc filmas ražošanas beigām Latvijā, bet **ne vēlāk kā līdz 2017. gada 15. novembrim,** iesniedz Kino centrā atskaiti/ pieteikumu līdzfinansējuma izmaksai, izmantojot līdzfinansējuma līgumam pievienoto veidlapu. Pieteikumam pievieno šādus izmaksas apliecinošus dokumentus:
	1. **filmas ražošanas pārskatu**, norādot Latvijā veiktos maksājumus, to saņēmējus, maksājumu summas un datumus;
	2. **zvērināta revidenta vai zvērinātu revidentu komercsabiedrības ziņojumu** (veiktu saskaņā ar standartu, kas noteikts noslēgtajā līdzfinansējuma līgumā) par filmas projekta īstenošanas gaitā veiktajiem maksājumiem Latvijā;
	3. **citus saskaņā ar noslēgto līdzfinansējuma līgumu noteiktos dokumentus**.
10. Kino centrs mēneša laikā pēc nolikuma 30.punktā minēto dokumentu saņemšanas izvērtē tos un pārbauda, vai līdzfinansējuma izmaksa atbilst nolikuma VI nodaļā minētajām attiecināmajām izmaksām, kā arī līdzfinansējuma līgumam.
11. Kino centram ir tiesības pieprasīt un saņemt papildu informāciju un izdevumus apliecinošus dokumentus par filmas projekta īstenošanu.
12. Pēc nolikuma 31.punktā minētās pārbaudes Kino centra vadītājs pieņem lēmumu par līdzfinansējuma izmaksu, nosakot līdzfinansējuma saņēmējam izmaksājamo līdzfinansējuma apmēru, vai par atteikumu izmaksāt līdzfinansējumu.
13. Līdzfinansējuma apmērs ir:
	1. 25 % no līdzfinansējuma līgumā norādīto attiecināmo izdevumu kopsummas, kas nevar pārsniegt 80% no kopējām filmas projekta izmaksām, ja filmas pamatdarbība norisinās Latvijā vai filmas gala versijā tiek izmantota Latvijas ainava vai arhitektūra, iekļaujot filmā identificējošas norādes par Latviju;
	2. 20% no līdzfinansējuma līgumā norādīto attiecināmo izdevumu kopsummas, kas nevar pārsniegt 80% no kopējām filmas projekta izmaksām, ja filmas gala versijā nav iekļauta identificējoša norāde par Latviju, bet filmas uzņemšanā tiek izmantoti Latvijā reģistrētu komersantu pakalpojumi.
14. Līdzfinansējuma saņēmējam piešķiramo līdzfinansējuma daļu nosaka, pamatojoties uz līdzfinansējuma saņēmēja iesniegto filmas uzņemšanas pārskatu, izdevumus apliecinošajiem dokumentiem un līdzfinansējuma līgumu.
15. Kino centra vadītājs pieņem lēmumu par atteikumu izmaksāt līdzfinansējumu vai tā daļu, ja:
	1. pamatojoties uz līdzfinansējuma saņēmēja iesniegtajiem dokumen­tiem un Kino centra veikto pārbaudi, konstatēts, ka līdzfinansējuma saņēmējs izlietojis mazāk finanšu līdzekļu par līdzfinansējuma līgumā norādīto apmēru;
	2. līdzfinansējuma saņēmējs nevar pierādīt veiktos izdevumus;
	3. ja Kino centrs izmaksas atzīst par neattiecināmām saskaņā ar nolikuma VI sadaļu.
16. Līdzfinansējumu atbilstoši Kino centra vadītāja lēmumā norādītajam apmēram pārskaita uz līdzfinansējuma saņēmēja norādīto Valsts kases kontu mēneša laikā pēc attiecīgā lēmuma pieņemšanas, bet **ne vēlāk kā līdz 2017. gada 29. decembrim**.

**1.PIELIKUMS**

**2017.gada valsts budžeta līdzfinansējuma konkurss ārvalstu filmu uzņemšanai Latvijā**

**Projekta iesnieguma VEIdlapa**

|  |
| --- |
| **PROJEKTA NOSAUKUMS (latviešu valodā un oriģinālvalodā)** |
|  |

**PROJEKTA VEIDS**

|  |  |  |  |  |  |
| --- | --- | --- | --- | --- | --- |
|  | **SPĒLFILMA** |  | **ANIMĀCIJAS FILMA** |  | **DOKUMENTĀLĀ FILMA** |

**PROJEKTA IESNIEDZĒJS (juridiska persona)**

|  |
| --- |
|  |
| **nosaukums** |  |
| **Nodokļu maksātāja reģistrācijas nr.** |  |
| **Filmu producenta apliecības reģistrācijas nr.** |  |
| **Vadītājs (vārds, uzvārds, amats)** |  |
| **Juridiskā adrese** |  | LV- |
| **Faktiskā adrese**  |  | LV- |
| **Tālrunis**  |  | **E-pasts** |  | **www** |  |
|  |
| **PROJEKTA ĀRVALSTS PRODUCENTS (juridiska persona)** |
| **nosaukums** |  |
| **Nodokļu maksātāja reģistrācijas nr.** |  |
| **Vadītājs (vārds, uzvārds, amats)** |  |
| **Juridiskā adrese** |  | LV- |
| **Faktiskā adrese**  |  | LV- |
| **Tālrunis**  |  | **E-pasts** |  | **www** |  |
|  |
| **Projekta kopējās izmaksas** | **EUR** |  |
| **Projekta kopējās izmaksas Latvijā** | **EUR** |  |
| **Attiecināmās projekta izmaksas Latvijā periodā līdz 15.11.2017.** | **EUR** |  |
| **Termiņi projekta īstenošanai Latvijā** |  |
| **Līdzfinansējuma intensitāte, uz kuru pretendē iesniedzējs (20% vai 25%)**  | **%** |  |
|  |  |
| **Projekta vadītājS (vārds, uzvārds)** |  |
| **Tālrunis**  |  | **E-pasts** |  |
| **Projekta vEICĒJI** | **(lūgums norādīt arī valsti, kuru attiecīgais autors pārstāv)** |
| **Režisors** |  | **Operators** |  | **2. operators**  |  |
| **Scenārists** |  | **Mākslinieks** |  | **1. plāna loma** |  |
| **Mūzika** |  | **Dekorācijas** |  | **Skaņu ieraksts** |  |

|  |
| --- |
| **Piekrītu visām projektu konkursa nolikumā noteiktajām prasībām un ar parakstu apliecinu, ka:** **1) šajā veidlapā un iesniegtajā projektā norādītās ziņas ir patiesas; 2) ir ievērotas Latvijas Republikas normatīvo aktu prasības;****3) valstij, pašvaldībai vai valsts vai pašvaldību kapitālsabiedrībām nepieder vairāk kā 25% projekta iesniedzēja pamatkapitāla vai balsstiesību;****4) projekta iesniedzējam projekta iesniegšanas dienā nav nodokļu un valsts sociālās apdrošināšanas obligāto iemaksu parādu.** |
|  |  |  |  |  |
| **Datums** | **Mēnesis** | **Gads** |  | **Projekta iesniedzēja vadītāja vārds, uzvārds un paraksts** |

**2.PIELIKUMS**

**Projekta saturs (dokumenti iesniedzami norādītajā secībā)**

|  |  |  |
| --- | --- | --- |
|  | **Saturs** | **Piezīmes** |
|  | Projekta satura rādītājs |  |
|  | Noslēgtā kopražojuma līguma vai cita līguma oriģināls vai normatīvajos aktos noteiktajā kārtībā apliecināta kopija, kas apliecina pušu nodomu uzņemt filmu vai īstenot tās veidošanu Latvijā | Līguma oriģināls vai apliecināta kopija  |
|  | Filmas sižeta izklāsts (līdz piecām lappusēm) un filmas scenārijs latviešu, angļu vai krievu valodā. Ja filmas projekts pretendē uz 25% līdzfinansējuma intensitāti – apraksts par filmā plānotajām Latviju identificējošām norādēm. | Scenārijs iesniedzams **tikai** elektroniski, nosūtot uz adresi atbalsts@nkc.gov.lv  |
|  | Ārvalsts producenta apraksts par filmas (visa projekta) uzņemšanas plānu un tā laika grafiku, kā arī filmas izplatīšanas plāns | Parakstīts oriģināls vai apliecināta kopija  |
|  | Filmas izplatīšanu apstiprinošu (raidorganizāciju vai izplatītāju) dokumentu kopijas (ja ir) |  |
|  | Projekta iesniedzēja detalizēts apraksts par Latvijā plānotajām filmas uzņemšanas darbībām un to kalendārais plāns | Parakstīts oriģināls |
|  | Projekta iesniedzēja detalizēts apraksts par filmas uzņemšanā vai tās īstenošanā iesaistītajiem Latvijas nozaru profesionāļiem (Latvijas pilsoņiem vai pastāvīgajiem iedzīvotājiem) un Latvijā reģistrētiem pakalpojumu sniedzējiem  | Parakstīts oriģināls |
|  | Ārvalsts producenta apliecinājums par filmas radošā personāla un aktieru, dalību projektā (režisors, scenārists, operatori, mākslinieks, komponists, montāžas režisors, galveno lomu attēlotāji u.c.) | Parakstīts oriģināls vai apliecināta kopija  |
|  | Ziņas par ārvalsts producentu – vispārīgs apraksts, kā arī iepriekšējā pieredze pēdējo piecu gadu laikā līdzvērtīgu filmu projektu īstenošanā (ne vairāk kā 5 filmas) | Iepriekšējā pieredze jānorāda, izmantojot nolikuma 5.pielikuma veidlapu  |
|  | Ārvalsts producenta valsts kompetentas iestādes izdota izziņa, kas apliecina, ka ārvalsts producents nav pasludināts par maksātnespējīgu, neatrodas likvidācijas procesā, tā saimnieciskā darbība nav apturēta vai pārtraukta | Oriģināls vai apliecināta kopija |
|  | Ziņas par projekta iesniedzēju (Latvijas producents) – vispārīgs apraksts, kā arī iepriekšējā pieredze pēdējo piecu gadu laikā līdzvērtīgu filmu projektu īstenošanā (ne vairāk kā 5 filmas)  | Iepriekšējā pieredze jānorāda, izmantojot nolikuma 6.pielikuma veidlapu |
|  | Projekta iesniedzēja un ārvalsts producenta parakstīts kopējais filmas projekta budžets (tāme) un filmas finansēšanas plāns, kam pievienotas saņemtā finansējuma apstiprinošu dokumentu kopijas | Parakstīts oriģināls vai apliecināta kopija  |
|  | Projekta iesniedzēja parakstīta paredzamajā līguma periodā līdz 15.11.2016. attiecināmo Latvijas izmaksu tāme (*euro*) atbilstoši nolikuma 23.punktā minēto attiecināmo izmaksu pozīcijām | Jāizmanto nolikuma 7.pielikuma veidlapa |
|  | Projekta iesniedzēja parakstīts apliecinājums par filmas projektam piešķirto Latvijas publisko finansējumu, pievienojot finansējuma izlietojuma tāmi (apliecināta kopija) | Parakstīts oriģināls; jāizmanto nolikuma 8.pielikuma veidlapa |

**3.PIELIKUMS**

#### Administratīvās atbilstības vērtēšanas kritēriji

1. **Projekta iesniedzēja atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 1.1. | Projekta iesniedzējs atbilst Ministru kabineta 2013.gada 26.marta noteikumu Nr.163 "Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” (turpmāk – noteikumi) 3.punktā minētajiem nosacījumiem *(nolikuma 7.punkts)* |  |  |
| 1.2. | Projekta iesniedzējs un attiecīgais ārvalstu producents atbilst visiem noteikumu 5.punktā noteiktajiem kritērijiem *(nolikuma 8.punkts)* |  |  |

1. **Projekta atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 2.1. | Projekts ir iesniegts noteiktajā termiņā *(nolikuma 13.punkts)* |  |  |
| 2.2. | Projekta iesnieguma veidlapa ir pilnībā aizpildīta, un to ir parakstījusi projekta iesniedzēja amatpersona vai pilnvarota persona *(nolikuma 12.1.punkts, 1.pielikums)* |  |  |
| 2.3. | Projekta iesniegumam pievienoti visi nepieciešamie dokumenti *(nolikuma 12.punkts, 2.pielikums)* |  |  |
| 2.4. | Ir ievērotas noteiktās prasības attiecībā uz projekta noformējumu, eksemplāru (kopiju) skaitu, iesniegšanas veidu *(nolikuma 11., 14.punkts)* |  |  |
| 2.5. | Ārvalsts filmas projekts atbilst visiem noteikumu 4.punktā noteiktajiem kritērijiem *(nolikuma 9.punkts)* |  |  |

**4.PIELIKUMS**

**Projekta vērtēšanas kritēriji**

|  |  |  |
| --- | --- | --- |
| Nr.p.k. | Kritērijs | Punktu skaits |
| **1.** | **Plānotās filmas uzņemšanas izmaksas Latvijas Republikā (EUR)**  |
| 1.1. | *Spēlfilmām vai animācijas filmām*  |
| 1.1.1. | vairāk kā 711 436 | 20 |
| 1.1.2. | 355 718 – 711 436  | 15 |
| 1.1.3. | mazāk kā 355 718  | 10 |
| 1.2. | *Dokumentālajām filmām* |
| 1.2.1. | vairāk kā 142 287  | 20 |
| 1.2.2. | 71 144 – 142 287 | 15 |
| 1.2.3. | mazāk kā 71 144  | 10 |
| **2.** | **Latvijas filmu nozares pakalpojumu un speciālistu izmantošana** |
| 2.1. | filmas režisors ir Latvijas pilsonis vai pastāvīgais iedzīvotājs | 3 |
| 2.2. | filmas pirmā plāna lomas tēlotājs ir Latvijas pilsonis vai pastāvīgais iedzīvotājs | 2 |
| 2.3. | filmas scenārija autors ir Latvijas pilsonis vai pastāvīgais iedzīvotājs | 2 |
| 2.4. | filmas galvenais operators ir Latvijas pilsonis vai pastāvīgais iedzīvotājs | 2 |
| 2.5. | filmas otrās filmēšanas grupas galvenais operators ir Latvijas pilsonis vai pastāvīgais iedzīvotājs | 1 |
| 2.6.  | filmas galvenais mākslinieks ir Latvijas pilsonis vai pastāvīgais iedzīvotājs | 2 |
| 2.7. | filmas otrais mākslinieks vai dekorāciju dizaineris ir Latvijas pilsonis vai pastāvīgais iedzīvotājs | 1 |
| 2.8. | filmas mūzikas autors ir Latvijas pilsonis vai pastāvīgais iedzīvotājs | 2 |
| 2.9. | filmas skaņu vai mūzikas ieraksts tiek veikts Latvijā | 1 |
| 2.10.  | filmas uzņemšanā ir nodarbināti citi, iepriekšējos punktos neminēti speciālisti (kinooperatori, gaismotāji, skaņu ierakstu speciālisti), kuri ir Latvijas pilsoņi vai pastāvīgie iedzīvotāji | 1 (par katru speciālistu veidu) |
| 2.11. | filmas uzņemšanā vai pēcapstrādes posmā tiek slēgti līgumi par Latvijā reģistrētu uzņēmumu filmēšanas, gaismošanas vai skaņu ieraksta tehnikas nomu vai izmantošanu | 1 (par katru pakalpojuma, kura līguma summa pārsniedz 711 eiro, veidu) |
| **3.** | **Latvijas producenta iepriekšējā pieredze** |
| 3.1. | producents ir realizējis trīs līdzvērtīgus filmu projektus vai vairāk | 10 |
| 3.2. | producents ir realizējis vienu līdzvērtīgu filmas projektu vai divus līdzvērtīgus filmu projektus | 8 |
| 3.3. | producents nav realizējis līdzvērtīgu filmas projektu | 5 |
| **4.** | **Ārvalstu producenta iepriekšējā pieredze** |
| 4.1.  | producents ir realizējis trīs līdzvērtīgus filmu projektus vai vairāk | 10 |
| 4.2. | producents ir realizējis vienu līdzvērtīgu filmas projektu vai divus līdzvērtīgus filmu projektus | 8 |
| 4.3. | producents nav realizējis līdzvērtīgu filmas projektu | 5 |
| **5.** | **Projekta izplatīšanas potenciāls** |
| 5.1. | filmas izplatīšanas plāns ir apliecināts ar vairāku ārvalstu raidorganizāciju vai izplatītāju rakstiskiem apstiprinājumiem | 5 |
| 5.2. | filmas izplatīšanas plāns ir apliecināts ar vismaz vienas ārvalstu raidorganizācijas vai izplatītāja rakstisku apstiprinājumu | 3 |
| 5.3.  | filmas izplatīšanas plāns nav apliecināts ar rakstiskiem apstiprinājumiem | 1 |

**5.PIELIKUMS**

**Ārvalsts producenta pieredze, pēdējos 5 (piecos) gados realizējot līdzvērtīgus filmu projektus**

|  |  |
| --- | --- |
| Ārvalsts producenta nosaukums |  |

|  |  |  |  |  |  |  |
| --- | --- | --- | --- | --- | --- | --- |
| Filmas nosaukums | Gads | Garums | Veids | Kopējais budžets (EUR) | Uzņemšanas vietas | Informācija par filmu interneta vidē |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**6.PIELIKUMS**

**Latvijas producenta pieredze, pēdējos 5 (piecos) gados realizējot līdzvērtīgus filmu projektus**

|  |  |
| --- | --- |
| Latvijas producenta nosaukums |  |

|  |  |  |  |  |  |  |
| --- | --- | --- | --- | --- | --- | --- |
| Filmas nosaukums | Gads | Garums | Veids | Kopējais budžets (EUR) | Uzņemšanas vietas | Informācija par filmu interneta vidē |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**7.pielikums**

**Attiecināmās projekta izmaksas Latvijā paredzamajā līguma periodā**

|  |  |  |
| --- | --- | --- |
| **Nr.p.k.** | **Attiecināmo izmaksu tāmes pozīcijas** | **Izmaksas (*euro*)** |
|  | Filmas ražošanas nodrošināšanai nepieciešamā administratīvā un profesionālā personāla izmaksas, tehnikas īre un pakalpojumi |  |
|  | Transporta pakalpojumi un degviela  |  |
|  | Ar filmas uzņemšanu saistīti celtniecības pakalpojumi  |  |
|  | Viesnīcu un citi ar izmitināšanu saistīti pakalpojumi  |  |
|  | Ēdināšanas pakalpojumi |  |
|  | Apsardzes pakalpojumi |  |
|  | Telekomunikāciju pakalpojumi  |  |
|  | Komunālo un sabiedrisko dienestu pakalpojumi  |  |
|  | Tādu preču un materiālu iegāde, kuri nepieciešami filmas ražošanas procesā |  |
|  | Skaņas apstrādes, vizuālie (tēlu, animācijas un specefektu veidošana, scenogrāfija), muzikālie un citi ar filmas ražošanu tieši saistīti mākslinieciskie un tehnoloģiskie pakalpojumi  |  |
|  | Filmas ražošanai nepieciešamā kustamā un nekustamā īpašuma nomas vai īres izmaksas;  |  |
|  | Administratīvie pakalpojumi – juridiskie, grāmatvedības un tulkošanas pakalpojumi, personāla atlase (izņemot izmaksas par nolikuma 30.2.apakšpunktā minētajiem zvērināta revidenta vai zvērinātu revidentu komercsabiedrības pakalpojumiem) |  |
|  | Honorāri aktieriem un masu skatu dalībniekiem, kuri piedalījušies filmas veidošanā un kuru dzīvesvieta deklarēta Latvijā |  |
| **Kopā:** |  |

8.PIELIKUMS

Apliecinājums par filmas projektam piešķirto publisko finansējumu

Projekta iesniedzēja nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekts (filma) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis \_\_\_\_\_\_\_\_\_\_\_\_\_\_\_\_\_\_\_\_\_                  E-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija par projekta iesniedzēja saņemto publisko finansējumu filmas projektam.

|  |  |  |  |  |
| --- | --- | --- | --- | --- |
| Datums, kad pieņemts lēmums (vai cits dokuments) par publiskā finansējuma piešķiršanu | Publiskā finansējuma piešķīrējs | Piešķirtā publiskā finansējuma summa (eiro) | Piešķirtā finansējuma mērķis\* | Piešķirtā finansējuma izlietošanas termiņš |
|  |  |  |  |  |
|  |  |  |  |  |
|  |  |  |  |  |

|  |
| --- |
| Apstiprinu, ka sniegtā informācija ir pilnīga un patiesa  |
| Atbildīgā persona |
|  |  |  |  |  |
|  | (vārds, uzvārds) |  | (paraksts) |  |
|  |  |  |  |  |
|  | (amats) |  | (datums) |  |
|  |  |  |  |  |
|  | z.v. |  |  |  |

Piezīme. \* Pielikumā jāpievieno filmas projektam iepriekš piešķirtā finansējuma izlietojuma tāme.

1. Saskaņā ar likuma projektu “Par valsts budžetu 2017. gadam”, kas, paredzams, stāsies spēkā 2017. gada 1. janvārī. [↑](#footnote-ref-1)
2. Ar nosacījumu, ja 2017. gada 1. janvārī stāsies spēkā likums “Par valsts budžetu 2017.gadam”, un tajā paredzētais finansējums Kultūras ministrijas apakšprogrammā “Filmu nozare” atbildīs šī nolikuma 4.punktā paredzētajam. [↑](#footnote-ref-2)
3. Minētā summa atbilst budžeta iestādēs noteiktajai minimālajai pamatlīdzekļu iegādes summai saskaņā ar Ministru kabineta 2009. gada 15. decembra noteikumiem Nr.1486 „Kārtība, kādā budžeta iestādes kārto grāmatvedības uzskaiti” [↑](#footnote-ref-3)